Lam basa Aceh kayeem ta deungö peunajoh Aceh, teuma pue nyang geukheun peunajoh Aceh nyan?
Pue keuh lagee peunajoh nyang beasa jih ta bloe – bloe bak keudee di gampoeng atawa di kuta. Nyang beutoi kriban nyang geukheun peunajoh Aceh nyan?
Peunajoh Aceh nyan nyakni mandum peunajoh nyang kayém geupeugöt lé ureung tuha tuha awai watee uroe nyang meuteuntèe, miseu lagee timphan, luyang, bu leukat, kueh meuseukat, bajék / Wajék, doi doi, haluwa, bhoi, kueh seupét, keukarah ataw kueh kueh laén nyang gohlom meutuléh hinoe.
Nyan keuh meupadum boh peunajoh Aceh nyang kayeem ta pajoh 'oh watee uroe uroe meuteunte miseu lagee uroe raya atawa na khanduri ureung meukawén. Wab uroe uroe beasa jareung that na geu peugeot kueh – kueh lagee nyan rupa.
Peunajoh Aceh nyang lagèe nyan rupa leubéh lé nyan nyum jih maméh maméh that dum. Na nyang geu wöt ngön meulisan na syit nyang geu wöt ngön saka.
*geutuléh lé Iqbal Hafidh nibak uroe aleuhad, 5 uroe buleun sapha thon 1440. Geujak beut bak balé Drah Aceh Jawöe, جاوي اچيه, i Darussalam.